**תקציר הספר**

**אורה רטס-דוידוביץ -"כי ככה זה אצל פילים"**  סיפור המסע של ג'ו-וו הפיל האפריקני.

**יש הרבה ספרי ילדים שפיל מככב בהם, ובצדק**. יש משהו בחיה הגדולה, התמימה, אפופת התוגה הזאת, שמעורר חיבה והזדהות.

**על מה הספר ובמה ייחודו?**

**"כי ככה זה אצל פילים..."** הוא סיפור מסע התבגרות של ג'ו-וו, פיל בשפת הניאנג'ה, בג'ונגל של זמביה.
הוא מבוסס על **סיפור אמיתי, עם צילומים אותנטיים** של פילים שצילמה המחברת במסעות הספארי שעשתה עם בן זוגה בעת שגרו באפריקה. הצילומים המשולבים בסיפור מוצגים בדרך מיוחדת ושונה מספרי הילדים ומאלבומי הטבע המוכרים, כאשר קו המסע של ג'ו-וו, הפיל המאויר, חוצה את כל הדפים.

**דרך סיפורו המרתק של ג'ו-וו חווים הילדים** את הקשיים שבהם נתקל הפיל המתבגר במסעו. הוא צריך להתמודד מול חיות הג'ונגל, עם הפחדים ועם הצורך לקבל החלטות, בדיוק כפי שקורה לבני האדם בכל שלב בחייהם – הן כמבוגרים והן כילדים.

"בדיוק כמו שחוויתי אני בזמן שיצאתי למסע שלי בעולם", אומרת רטס-דוידוביץ. "בחששות כבדים עזבתי את חיי המוכרים, את שני בני הגדולים, את מקום עבודתי בבית הספר התיכון שבו לימדתי, והלכתי עם הלב אחר האהבה וההרפתקה".

**המסע שלה התחיל ב-**2007. היא נחתה בבוסטון שבמסצ'וסטס, ארצות הברית, והתמודדה עם מציאות חדשה וקודים של תרבות אחרת. בתום שנתיים ב- 2009 עברה למנהטן, ניו יורק, מרכז העולם, והתמודדה עם הפיתויים שמציע התפוח הגדול.

ב-2010, במעבר חד, הגיעה לזמביה שבאפריקה, ושם הפכה ברגע, מאורה המורה לספרות מבאר שבע, ל'מאדם אורה ה'מוזונגו הלבנה' (הזרה הלבנה - ביטוי השגור בארצות דוברות הסוואהילית).

**בטיולי הספארי שעשתה פגשה לראשונה את ג'ו-וו הפיל האפריקני.**

**מספרת רטס-דוידוביץ:** "ב-2012 עברנו ללובומבשי בירת מחוז קטנגה שבקונגו, שבה כלום לא דמה למה שהכרתי. גרנו בבית מוקף חומות ולצאת החוצה היה אפשר רק עם מכונית ונהג. שפות הדיבור שם היו צרפתית וסוואהלית וכמנהג המקום גם אני אכלתי בבוקר בוקארי עם עלים טחונים...
בלובומבשי עשתה אומנות, התנדבה בקהילה והקימה בית לילדות רחוב שנחשבו שם ל"מכושפות" ולפיכך מנודות, פרויקט שמתנהל עד היום. שם גם כתבה את הסיפור על הפיל שיוצא לבד למסע התבגרות בג'ונגלים של אפריקה.

**"כי ככה זה אצל פילים"** יצא לאור בישראל בינואר 2024**,** והוא מתאיםלהורים שאוהבים להעניק זמן איכות לילדיהם בהקראת סיפור, ולילדים שקוראים בעצמם סיפורים על מסעות וחיות, ובמיוחד לאלה מביניהם שאוהבים פילים.

**בהפצת הספר לעולם** מקווה הסופרת שההנאה מהספר המיוחד הזה, תגרום לילדים לבחור יותר בקריאת ספרים ופחות במסכים....